title: Casa Farnsworth
text: Casa Farnsworth (Farnsworth House en anglés) ye un edificio que se troba situato en a localidat estausunidense de Plano (Condau de Kendall, Illinois), debantato en acero y vidre entre 1945 y 1951 seguntes uns planos de l'arquitecto Ludwig Mies van der Rohe, con a finalidat de fer-se servir como vivienda unifamiliar, mas que mas como segunda residencia, ta Edith Farnsworth, una medico de l'amanata ciudat de Chicago. Ye un perfecto eixemplo de l'arte modernista y d'o estilo internacional alicatos en l'Arquitectura, y ye protechita legalment con a suya declaración como National Historic Landmark por as autoridatz competents, dimpués de fer anteriorment parte d'o National Register of Historic Places.
  
  Historia 
  A Casa Farnsworth ye un encargo feito en 1945 por Edith Farnsworth, una medico especialista en malautías d'o rinyón d'o de l'amanata ciudat de Chicago, que l'amenistaba como segunda residencia t'as suyas vacanzas. A doctora no estió d'alcuerdo con o resultato (se diz mesmo que bi habió una relación aimorosa entre l'arquitecto y la suya client) y se negó a pagar parti d'o pre d'a vivienda, que s'estimaba antis de prencipiar as obras en 58.000 dólars y remató por costar 73.000. Os tribunals dioron a razón a l'arquitecto, pero o mobiliario d'a vivienda, que tamién heba disenyato Ludwig Mies van der Rohe, se remató sin a suya supervisión.
  
  A doctora Farnsworth i vivió mientres 21 anyadas, y dimpués vendioron la casa en 1972, estando o suyo nuevo propietario Peter Palumbo, qui prencipió una restauración d'a Casa Farnsworth ta tornar-li l'aspecto orichinal que teneba en 1951 en rematar as sobras. En 2003 la mercó, por 7,5 millons de dólars, una entidat adedicata a la preservación d'a cultura, entidat que permite de fer-ie vesitas guiatas.
  
  A Casa Farnsworth padeixió danyos a conseqüencia de bellas creixitas que i provocoron inundacions en 1996 y 2008.
  
  Galería
  
  Vinclos externos 
  
  Arquitectura d'o Modernismo
  Edificios de Ludwig Mies van der Rohe
  Edificios d'Estaus Unius
  National Historic Landmark